Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 3. 2. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Správa zo stretnutia s projektovým manažérom na eurofondy
4. Návrhy a pripomienky na rozpočet na rok 2018
5. Príprava pasienkového spoločenstva
6. Žiadosti, diskusia ,predloženie nových návrhov
7. Návrh na uznesenie
8. Záver

Zasadnutie výboru viedol PUS. Privítal prítomných, konštatoval, že výbor je uznášaniaschopný.

1. Návrh programu, určenie zapisovateľa

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. Kontrola uznesenia

Predseda PUS konštatoval, že uznesenia zo zasadnutia výboru , konaného 20.1. 2018 boli splnené.

1. Správa zo stretnutia s projektovým manažérom na eurofondy

PUS informoval prítomných o stretnutí s pani Kovačicovou, projektovou manažérkou na eurofondy. Stretnutia sa zúčastnil aj Alojz Gašper, podpredseda výboru. P. Kovačicová upozornila, že jedna podmienka v žiadosti nebola splnená. Ide o výpisy z registra trestov od všetkých členov výboru. Jeden člen výboru neodovzdal do termínu tento výpis a tým znemožnil ďalší postup žiadosti . Pani Kovačicová oznámila, že druhá výzva na čerpanie eurofondov bude až koncom apríla. Členovia výboru upozornili, že nie je isté, či žiadosť v druhej výzve bude vybratá. Preto odsúhlasili postupovať podľa uznesenia z posledného zhromaždenia. Alojz Gašper podotkol, že vypracovanie takejto žiadosti je veľmi náročné a nesplnením len jednej podmienky sa premárnia naše šance.

1. Návrhy a pripomienky na rozpočet na rok 2018

Návrh rozpočtu bude predložený na zhromaždení. PUS oboznámil prítomných s kalkuláciou paliva na rok 2018, ktorá sa skladá z jednotlivých položiek a to z ťažby, dovozu, štiepania, manipulácie a nakladania. Ak manipuláciu a nakladanie budeme robiť vo vlastnej réžii, potom zisk z paliva bude vyšší, konštatoval PUS.

1. Príprava pasienkového spoločenstva

Pasienkové spoločenstvo bude 18.2. 2018 v KACR , začiatok o 13,00 . Členovia spoločenstva dostanú pozvánky. Organizačné zloženie: Zapisovateľka Anna Bruková, Členovia mandátovej komisie: Bc. Peter Straka, Michal Belko a Alojz Gašper. Návrhovú komisiu zostaví Mgr. Miroslav Turčina pred zhromaždením. Overovatelia sa odhlasujú na zhromaždení. Ján Karas informoval prítomných o stretnutí s predsedom PD  Žaškov a o rozhovore s p. Jánom Nechajom.

1. Žiadosti, diskusia, predloženie nových návrhov

Ing. Peter Straka hovoril o poriadku v kancelárii. Kľúčiky od kancelárie budú mať p. Tatárová, Alojz Gašper a Ing. Peter Straka. Ďalej informoval , že PZ je povinné nahlásiť PSU všetky posedy a zmeny, ktoré vykonali na území urbáru.

1. Návrh na uznesenie

Predseda výboru podal návrh na uznesenie

1. Záver

Ján Karas ukončil zasadnutie, poďakoval prítomným za účasť.

V Stankovanoch 3. 2. 2018

zapísala Anna Bruková

Overovatelia: ..................................

..................................

U z n e s e n i e

prijaté na zasadnutí výboru PS Urbár Stankovany

dňa 3. 2. 2018

Uznesenie č. 1 k bodu 1

Výbor PS súhlasí s programom a s menovaním zapisovateľky.

Uznesenie č. 2 k bodu 2

PUS konštatoval, že uznesenia zo zasadnutia výboru dňa 20. 1. 2018 boli splnené.

Uznesenie č. 3 k bodu 3

Prítomní členovia hlasovali za nákup lesnej techniky podľa uznesenia z posledného zhromaždenia.

Uznesenie č. 4 k bodu 4

Prítomní členovia hlasovali za dodávanie paliva v dĺžkach.

Uznesenie č. 5 k bodu 5

Výbor PS berie na vedomie organizačné zabezpečenie pasienkového zhromaždenia

Uznesenie č. 6 k bodu 6

Výbor PS berie na vedomie diskusné príspevky, a nové návrhy, obsah ktorých je zaznamenaný v zápisnici.

V Stankovanoch 3.2. 2018 Ján Karas

predseda výboru